ai4bharat/Pralekha huggingface dataset:
خواتین اور بچوں کی ترقیات کی وزارت
ڈیری فارمنگ میں خواتین کے لیے صلاحیت سازی کا پروگرام
یہ اطلاع خواتین اور بچوں کےفروغ کی مرکزی وزیر محترمہ اسمرتی زوبن ایرانی نے آج لوک سبھا میں ایک تحریری جواب میں دی ہے۔
خواتین کے قومی کمیشن نے ڈیری فارمنگ میں خواتین کے لیے ایک تربیتی اور صلاحیت سازی کا پروگرام شروع کیا ہے جس کا مقصد ویلیو ایڈڈ ڈیری مصنوعات، پیکیجنگ میں اختراعات، مصنوعات کی ترقی وغیرہ کے بارے میں نئی ٹیکنالوجی کی تربیت یافتہ خواتین کی قیادت والی ڈیری تنظیموں اور کسانوں کی عمل آوری کو بہتر بنایاجاسکے ۔
این سی ڈبلیو نے یہ پروگرام درج ذیل 12 اداروں کو دیا ہے:
|
|
نمبرشمار
|
|
اداروں کے نام
|
|
1.
|
|
لالہ لاجپت رائے یونیورسٹی آف ویٹرینری اینڈ اینیمل سائنسز، ہریانہ
|
|
2.
|
|
گاندھی کرشی وگیان کیندر یونیورسٹی آف ایگری کلچرل سائنسز ، بنگلور، کرناٹک
|
|
3.
|
|
کرشی وگیان کیندر  جھبوا ، مدھیہ پردیش
|
|
4.
|
|
مہاراشٹر انیمل اینڈ فیشری سائنسز یونیورسٹی، ناگپور مہااراشٹ
|
|
5.
|
|
مہارانا پرتاپ یونیورسٹی آف ایگری کلچر اینڈ ٹکنالوجی، اودے پور راجستھان
|
|
6.
|
|
شری کرن نریندر ایگری کلچر یونیورسٹی، جوبنر، راجستھان
|
|
7.
|
|
کے وی کے گڈاملانی، بارمیر، ایگریکلچرل یونیورسٹی، جودھپور ، راجستھان
|
|
8.
|
|
تملناڈوایگری کلچرل یونیورسٹی، کوئمبٹور، تملناڈو
|
|
9.
|
|
انڈین کونسل آف ایگریکلچرل ریسرچ، کرشی وگیان کیندر، نیدامنگلم، تملناڈو
|
|
10.
|
|
ڈاکٹر جے جے للیتا فیشریز یونیورسٹی، تملناڈو
|
|
11.
|
|
باندا یونیورسٹی آف ایگریکلچر اینڈ ٹکنالوجی، اترپردیش
|
|
12.
|
|
پنڈت دین دیال اپادھیائے، پشوچکتسا وگیان وشوودیالیہ ایوم گو۔ انوسندھان سنستھان  متھرا، اترپردیش
یہ پروگرام ڈیری فارمنگ سے منسلک تمام خواتین کے لیے دستیاب ہے تاکہ وہ دودھ سے بنی اشیا کی قدر میں اضافے میں اپنی صلاحیتوں کو فروغ دے سکیں جس سے ان کی آمدنی میں اضافہ ہو سکے۔ این سی ڈبلیو نے اس پروگرام میں خواتین کے کسی مخصوص زمرے کو کوئی ترجیح نہیں دی ہے۔
اگرچہ مذکورہ پروگرام میں تربیت یافتہ خواتین کے لیے مالی ترغیب کا کوئی عنصر شامل نہیں ہے، لیکن وہ حکومت ہند کی موجودہ اسکیموں جیسے پردھان منتری مدرا یوجنا اور مویشی پروری اورڈیری محکمہ کی موجودہ اسکیموں اور پروگراموں تک رسائی حاصل کرسکتی ہیں تاکہ مالیے اور مارکیٹ تک رسائی وغیرہ کی ان کی ضرورتوں کےلئے سپورٹنگ اسٹیٹ ڈیری کوآپریٹیوز اور فارمرپروڈیوسر آرگنائزیشن سے متعلق مرکزی سیکٹر کی اسکیموں کافائدہ ان کو مل سکے۔
وزارت خزانہ
جی ایس ٹی معاوضے کو پورا کرنے کے لیے ریاستوں کو مالی امداد
نئی دہلی ،9مارچ ،2021، ریاستوں کو دیئے جانے والے اشیا اور خدمات کے ٹیکس  کے معاوضے میں کمی کو پورا کرنے کے لیے مرکزی حکومت نے اکتوبر 2020 میں قرضہ دینے والا ایک خصوصی شعبہ قائم کیا تھا تاکہ اندازاً 1.1 لاکھ کروڑ روپئے کی کمی کے لیے رقم جٹائی جاسکے۔
یہ بات خزانے اور کارپوریٹ ا مور کے مرکزی وزیر مملکت جناب انوراگ سنگھ ٹھاکر نے آج راجیہ سبھا میں ایک سوال کے تحریری جواب میں بتائی۔
مزید تفصیلات بتاتے ہوئے وزیر موصوف نے کہا کہ مرکزی حکومت اس شعبے کے ذریعے ریاستوں اور لجسلیٹو ا سمبلی رکھنے والےمرکز کے زیر انتظام علاقوں کی طرف سے 3 فروری 2021 تک 84000 کروڑ روپئے کی رقم قرض لے چکی تھی تاکہ اس رقم کو جی ایس ٹی معاوضہ فنڈ میں کافی رقم نہ ہونے کی وجہ سے معاوضہ جاری نہ کئے جانے کے سبب وسائل کے فرق کو پورا کرنے کے لیے ریاستوں / مرکز کے زیر انتظام علاقوں کی مدد کی جاسکے۔
وزیر موصوف نے یہ بھی بتایا کہ قرضہ دینے وا لے خصوصی شعبے کے ذریعے جی ایس ٹی پر عملدرآمد کے سلسلے میں مالیے میں ہونے وا لے نقصان کو پورا کرنے کے لیے فنڈ فراہم کرنے کے علاوہ مرکزی حکومت نے جی ایس ٹی معاوضے میں کمی کو پورا کرنے کی خاطر متبادل نمبر 1 کا انتخاب کرنے والی ریاستوں کو ان کے خالص جی ڈی پی  کے 0.50 فیصد کے برابر زائد قرضہ لینے کی اجازت بھی دی گئی ہے۔ تمام ریاستوں نے متبادل نمبر -1 کے لیے اپنی ترجیح کا اظہار کیا ہے۔ اس انتظام کے تحت 28 ریاستوں کو 106830 کروڑ روپئے  فاضل رقم قرض کے طور پر لینے کی اجازت دی گئی ہے۔
جی ایس ٹی معاوضے کی کمی کو پورا کرنے کے لیے سال 2020-21کے دوران ریاستی حکومتوں کو جو قرضے جاری کئے گئے ہیں اور 3 فروری 2021 تک زائد قرضے لینے کی جو اجازت دی گئی ہے اس کی ریاست وار تفصیل جدول میں دے دی گئی ہے۔
ٹیکسٹائلز کی وزارت
بنیادی ڈھانچے کے منصوبوں میں ڈیزائن کی ہنرمندی / جیو سنتھیٹکس کے استعمال میں تکنیکی عملے کے لگائے جانے کو منظوری دی گئی
آئی آئی ایس سی بنگلور، آئی آئی ٹی مدراس اور آئی آئی ٹی روڑکی کے ذریعہ ،این ٹی ٹی ایم کے تحت تکنیکی ٹیکسٹائل شعبے میں ہنرمندی / تربیت
ٹیکسٹائل کی وزارت نے بنیادی ڈھانچے کے منصوبوں میں جیو ٹیکسٹائلس کے استعمال کے ساتھ ڈیزائن کی ہنرمندی / تکنیکی عملے کے لگائے جانے کو منظوری دے دی ہے۔ اس پر  انڈین انسٹی ٹیوٹ آفس سائنسیز، بنگلور  انڈین انسٹی ٹیوٹ آف ٹکنالوجی مدراس  انڈین انسٹی ٹیوٹ آف ٹکنالوجی روڑکی کے ذریعہ بیک وقت عمل کیا جائے گا۔ اس سے متعلق خصوصی نصابوں پر عمل آوری کی دیکھ ریکھ انجینئرنگ کے شعبے سے تعلق رکھنے والی فیکلٹیاں کریں گی ساتھ ہی متعلقہ ا دارے سے وابستہ مراکز اور دفاتر سے بھی مشورہ کیا جائے گا۔ وزارت ان نصابوں پر عمل آوری سے متعلق تمام معاملات پر متعلقہ اداروں سے تعلق رکھنے و الے پروفیسر جی آئی سیواکمار بابو، آئی آئی ایس سی بنگلور، پروفیسر راجا گوپال کرپوراپو، آئی ا ٓئی ٹی مدراس اور پروفیسر ستیندر متل ، آئی آئی ٹی روڑکی سے رابطہ کرے گی۔
اس کے لئے قائم کئے جانے والے بیچ میں کم سے کم 75 اور زیادہ سے زیادہ 100 ا میدوار ہوں گے۔ تجرباتی مرحلہ میں ہر تین اداروں کے لئے دو بیچ طے کئے گئے ہیں۔اس کے علاوہ خصوصی ہنرمندی کی ترقی کے کورس کے تسلسل کا نیشنل ٹیکنیکل ٹیکسٹائلس مشن  یا ٹیکسٹائل کی وزارت کے مشن ڈائرکٹریٹ کے ذریعہ جائزہ لیا جائے گا۔
یہ ادارے ان کورسوں پر نوپرافٹ نو لاس کی بنیاد پر کام کریں گے۔ یہ ادارے ان کورسوں کی تشہیر بھی کریں گے اور اہل اور خواہشمند امیدواروں سے درخواستیں بھی طلب کریں گے ۔ ایک بار بیچوں میں 75 امیدواروں کی تعداد ہوجانے کے بعد ٹیکسٹائل کی وزارت ہر بیچ پر 4.50 لاکھ روپئے کی رقم مہیا کرائے گی جو متعلقہ ادارے کے لئے پیشگی کے طور پر ہوگا۔ اس بیچ یا کورس کے مکمل ہوجانے پر ادارہ وزارت کو ایک اسٹیٹمنٹ آف ایکسپنڈیچر / یو سی مہیا کرے گااوراضافی گرانٹ، اگر کوئی ہو ، حکومت کو واپس دی جائے گی۔
اپنے طور پر ،تربیت پانے والوں کو تحریک دینے کی غرض سے ٹیکسٹائل کی وزارت دیگر متعلقہ مرکزی حکومت کے محکموں / ریاستی حکومتوں کے ساتھ رابطہ کرے گی۔ متعلقہ اداروں کو اپنے نیٹ ورکس  کو بروئے کار لانے کے لئے مشورہ دیا گیا ہے تاکہ مستحق امیدوار زیادہ سے زیادہ تعداد میں شرکت کرسکیں۔
ریلوے کی وزارت
جناب سنیت شرما نے ریلوے بورڈ کے نئے چیئر مین اور سی ای او کا عہدہ سنبھالا
جناب سنیت شرما نے ریلوے بورڈ کے نئے چیئر مین اور چیف ایگزیکٹیو آفیسر اورحکومت ہند کے قائم مقام پرنسپل سکریٹری کا عہدہ سنبھال لیا ہے ۔کابینہ کی تقرر کرنے والی کمیٹی نے ریلوے بورڈ کے چیئر مین اور سی ای او کے طور پر جناب سنیت شرما کی تقرری کو اپنی منظوری دے دی ہے۔اس سے پہلے جناب سنیت شرما مشرقی ریلوے کے جنرل منیجر کے عہدے پر فائز تھے ۔
جناب سنیت شرما نے 1979 میں بطور اسپیشل کلاس اپرینٹس ہندوستانی ریلوے میں شمولیت اختیار کی تھی جبکہ اس وقت وہ آئی آئی ٹی کانپور میں انجینئر نگ کی تعلیم حاصل کررہے تھے۔مکینکل اور الیکٹریکل انجینئرنگ کے گریجویٹ کے طور پر ہندوستانی ریلوے میں مختلف عہدوں پر فائز رہتے ہوئے ان کے پاس 40سال سے زیادہ کا تجربہ ہے۔انہوں نے آپریشنل ورکنگ ،شیڈز،ڈپو اور ورکشاپ کی کی دیکھ بھال کی خدمات بخوبی انجام دی۔ممبئی کے پریل ورکشاپ میں چیف ورکشاپ منیجر کے طور پر انہوں نے پہاڑی ریلوے پر چھوٹی لائن کے انجن تیار کرنے میں کلیدی رول ادا کیا ۔انہوں نے ممبئی کے قریب واقع تاریخی ماتھے ران لائن کے بھاپ سے چلنے والے چھوٹی ریلوے لائن کے انجن کو بھی بحال کیا ۔ سال 2006 میں ممبئی ٹرین دھماکوں کے دوران وہ اس ٹیم کا حصہ تھے جس میں دہشت گردانہ حملے کے چند گھنٹوں کے اندر ہی مقامی ریلوے لائن کے نیٹ ورک کو بحال کردیا تھا۔ ممبئی سی ایس ٹی کے اے ڈی آر ایم کے طور پر انہیں مقامی نیٹ ورک کی خدمات میں اضافہ کرنے کا کریڈیٹ دیا جاتاہے۔ یہ مقامی لائن ممبئی کے شہ رگ تصور کی جاتی ہے۔2008کے ممبئی دہشت گردانہ حملوں کے دوران وہ اس ٹیم کا حصہ تھے جس نے ممبئی سی ایس ٹی ، سینٹرل ریلوے کے کام کو حملے کےبعد بحال کیا تھا۔ ڈی آر ایم پونہ کے طور پرانہوں نے ریلوے کے بنیادی ڈھانچہ کو مضبوط کرنے میں اہم رول ادا کیا۔ وارانسی میں ڈیزل سے چلنے والے انجن کے کام کو انجام دینے والی ٹیم کے وہ چیف مکینکل انجینئر تھے۔ اسی ٹیم نے الیکٹرک انجن تیار کرنا شروع کیا تھا۔دنیا میں کہیں بھی پہلی بار ریکارڈ وقت میں انہیں کی قیادت میں ڈیزل انجن کو الیکٹرک انجن میں بدلنے کا کام شروع ہوا ۔
رائے بریلی کی ماڈرن کوچ فیکٹری کے جنرل منیجر کے طور پر انہوں نے ایک سال کے اندر سواریوں کے ضروری جدید کوچ کی تعداد کو دوگنا کرنے کا کام انجام دیا۔
مشرقی ریلوے کے جنرل منیجر کے طور پر انہوں نے مال ڈھلائی کی ٹرین کی رفتار کو ریکارڈ سطح تک بڑھایا اور نئی لائنوں کے انفراسٹرکچر پروجیکٹ میں اضافہ کرنے اور بجلی کاری کے کام کو بھی مکمل کیا جس سے نہ صرف ٹرینوں کی آمد ورفت میں بہتری آئی بلکہ مقامی علاقوں کی بھی ترقی ہوئی۔وہ کام کو آسان کرنے اور انتظامی اصلاحات میں سلسلہ وار تبدیلیاں پیدا کرنے کیلئے جانے جاتے ہیں۔
اپنے کیئریر کے دوران انہیں کئی پروفیشنل ایوارڈس حاصل ہوچکے ہیں۔جنرل منیجر  اور چیف مکینکل انجینئر  کے طور پر ان فیکٹریوں نے بہترین پروڈکشن یونٹ کا انعام حاصل کیا۔
سنیت شرما نے جرمنی اور فرانس میں پیشہ ورانہ تربیت میں شرکت کی اور امریکہ کی کارنیگی میلن یونیورسٹی سے ایڈوانسڈ لیڈر شپ اینڈ منیجمنٹ کا کورس پورا کیا۔ لوکو موٹیو کی پیداوار کیلئے بطور صلاح کار وہ ایران کا بھی دورہ کرچکے ہیں۔
وہ ایک اچھے کھلاڑی ہیں اور بلیرڈز اور اسنوکر میں مقابلہ کی سطح تک کھیل چکے ہیں۔ اس کے علاوہ وہ ایک گولفرہیں اور بیڈمنٹن اور اسکواش بھی کھیلنا پسند کرتے ہیں۔
کامرس اور صنعت کی وزارتہ
حکومت کی جانب سے برآمدات بڑھانے کے لیے کیے گئے اقدامات
حکومت نے برآمدات کو بڑھانے اور تجارتی خسارے کو کم کرنے کے لیے درج ذیل اقدامات کیے ہیں:
- غیر ملکی تجارتی پالیسی  کو 31 مارچ 2023 تک بڑھا دیا گیا۔
- ماقبل اور مابعد شپمینٹ روپے برآمداتی قرض پر سود کو مساوی کرنے کی اسکیم کو بھی 31 مارچ 2024 تک بڑھا دیا گیا ہے۔
- برآمدات کو فروغ دینے کے لیے متعدد اسکیموں کے ذریعے مدد فراہم کی جاتی ہے، یعنی تجارتی بنیادی ڈھانچہ برائے برآمداتی اسکیم  اور بازار تک رسائی اقدامات  اسکیم۔
- محنت پر مبنی ٹیکسٹائل کی برآمدات کو فروغ دینے کے لیے ریاستی اور مرکزی محصولات اور ٹیکسز کی چھوٹ  اسکیم 7 مارچ 2019 سے نافذ کی گئی ہے۔
- برآمداتی مصنوعات پر محصولات اور ٹیکسز کی معافی  اسکیم یکم جنوری 2021 سے نافذ کی گئی ہے۔
- سرٹیفکیٹ آف اوریجن کے لیے مشترکہ ڈیجیٹل پلیٹ فارم تجارت کو آسان بنانے اور برآمد کنندگان کے ذریعے آزادانہ تجارتی معاہدے  کے استعمال کو بڑھانے کے لیے شروع کیا گیا ہے۔
- مخصوص ایکشن پلان پر عمل کرتے ہوئے خدمات کی برآمدات کو فروغ دینے اور متنوع بنانے کے لیے 12 چیمپیئن سروسز سیکٹرز کی نشاندہی کی گئی ہے۔
- اضلاع کو برآمداتی مرکز کے طور پر ہر ضلع میں برآمدی صلاحیت رکھنے والی مصنوعات کی نشاندہی کرکے، ان مصنوعات کی برآمد میں حائل رکاوٹوں کو دور کرنے اور ضلع میں روزگار پیدا کرنے کے لیے مقامی برآمد کنندگان/ مینوفیکچررز کی مدد کرتے ہوئے شروع کیا گیا ہے۔
- ہندوستان کی تجارت، سیاحت، ٹیکنالوجی اور سرمایہ کاری کے اہداف کو فروغ دینے کے لیے بیرون ملک ہندوستانی مشنوں کے فعال کردار کو بڑھایا گیا ہے۔
- پیکیج کا اعلان کووڈ وبائی مرض کی روشنی میں مختلف بینکنگ اور مالیاتی سیکٹر کے ریلیف اقدامات کے ذریعے گھریلو صنعت کو تعاون فراہم کرنے کے لیے کیا گیا ہے، خاص طور پر ایم ایس ایم ایز کے لیے جو برآمدات میں بڑا حصہ دار ہیں۔
یہ معلومات کامرس اور صنعت کی وزیر مملکت محترمہ انوپریہ پٹیل نے آج ایک پارلیمانی سوال کے جواب میں فراہم کی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 115
وزیراعظم کا دفتر
کینٹکی کے گورنر، جناب ماٹ بیوین کی وزیراعظم سے ملاقات
نئی دہلی ،18جنوری :کینٹکی کے گورنر، جناب ماٹ بیوین نے گذشتہ روز گاندھی نگرمیں وزیراعظم ، جناب نریندرمودی سے ملاقات کی ۔
وزیراعظم نے بھارت اورامریکہ کے مابین تجارت وسرمایہ کاری ، اور شراکت داری حکمت عملی کے شعبے سمیت ، بھارت اورامریکہ کے مابین بڑھتے ہوئے تعلقات پر خوشی کا اظہار کیا۔ انھوں نے بھارت میں مینوفیکچرنگ شعبے میں امریکہ کی سرمایہ کاری کو فروغ دینے کا خیرمقدم کیااورامریکی کمپنیوں کو میک ۔ ان ۔ انڈیا کے لئے مزید مواقع تلاش کرنے کے لئے دعوت دی ۔
گورنرموصوف نے کینٹکی اوربھارت کے مابین تجارت اور سرمایہ کاری فروغ دینے کی تفصیلات سے وزیراعظم کو واقف کرایا۔ انھوں نے ریاست کینٹکی سمیت امریکہ میں ہندوستانی پیشہ وران کے تعاون کا خیرمقدم کیا۔
۔۔۔۔۔۔۔۔۔۔۔۔۔۔۔۔
۔م ن ۔ ع آ) (
U-414
(Visitor Counter : 35
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ مودی حکومت کے 7 سال مکمل ہونے پر جموں وکشمیر کی 7 پنچایتوں میں کووڈ "سیوا" پروگرام کی صدارت کی
مختلف اضلاع میں سیکڑوں ضرورتمند اور غریب لوگوں میں خشک راشن ، سینیٹائزر ، ماسک ، آکسیمٹر اور دیگر امدادی سامان کی تقسیم
ڈاکٹر جتیندر سنگھ نےکووڈ وبائی مرض کے خلاف متحدہ جدوجہد کی اپیل کی
نئی دہلی۔ 30 مئی مرکزی وزیر ڈاکٹر جتیندر سنگھ نے آج مودی حکومت کے 7 سال مکمل ہونے کے موقع پر جموں و کشمیر میں 7 پنچایتوں میں کووڈ "سیوا" پروگرام کی صدارت کی۔
مختلف اضلاع میں سیکڑوں ضرورتمند اور غریب لوگوں میں خشک راشن، سینیٹائزر، ماسک، آکسیمٹر اور دیگر امدادی سامان دیا گیا۔ اس پروگرام میں ممتاز قائدین ، ڈی ڈی سی چیئر مین اور پارٹی نمائندوں نے شرکت کی۔
اس موقع پر منعقدہ ایک اجتماع سے خطاب کرتے ہوئے ڈاکٹر جتیندر سنگھ نے کہا کہ وزیر اعظم نریندر مودی نے گذشتہ سات سالوں میں "انتیودے" کی حقیقی روح کے مطابق آخری قطار کے آخری فرد تک پہنچنے کے لئے کئی تاریخی اور عوام دوست فیصلے کیے ہیں۔ انہوں نے کہا ، جب نریندر مودی نے مئی 2014 میں وزیر اعظم کا عہدہ سنبھالا ، تو یہ مایوسی سے امید کے ایک نئے سفر کا آغاز تھا۔ انہوں نے مزید کہا کہ ان کی قیادت اور رہنمائی نے ترقی کی راہ ہموار کی ہے۔
ڈاکٹر جتیندر سنگھ نے کورونا کے زیر سایہ ورچوئل اجلاس کا حوالہ دیتے ہوئے ، تمام سیاسی جماعتوں سے اپیل کی کہ وہ تنگ مفادات سے بالاتر ہوکر 135 کروڑ سے زیادہ آبادی والے ہندوستان جیسے عظیم ملک میں اجتماعی طور سے جنگی سطح پر کووڈ وبائی مرض کا مقابلہ کریں۔ انہوں نے کہا ، یہ محرک تنقید کا نشانہ بننے کا موقع نہیں ہے اور وہ بھی ایسے وقت میں جب ہمیں صدی میں ایک بار کے بحران کا سامنا کرنا پڑ رہا ہے۔ انہوں نے اس بات پر زور دیا کہ صرف متحدہ عزم کے ساتھ ہی ہندوستان کووڈ کے خلاف جنگ میں فتح یاب ہو گا۔
ڈاکٹر جتیندر سنگھ نے کہا کہ وبائی امراض کے سنگین اثر کے باوجود ، قومی شاہراہوں کی تعمیر ، پی ایم جی ایس وائی سڑکوں کی تعمیر ، دیویکا اور مانسر منصوبے جیسے ترقیاتی کام رکاوٹوں کے باوجود جاری ہیں۔
وزیر موصوف نے اس بات پر بھی اطمینان کا اظہار کیا کہ مرکز کے زیر انتظام کے دیگر حصوں کے مقابلے ان کے پارلیمانی حلقہ انتخاب کے تمام چھ اضلاع میں کووڈ کی صورتحال تقریبا قابو میں اور مستحکم رہی۔ انہوں نے کہا ، آکسیجن پلانٹ ، وینٹیلیٹر ، آکسیجن والے بیڈ ان تمام جگہوں پر دستیاب ہیں۔
پروگرام میں شریک رہنماؤں ، ڈی ڈی سی چیئرمین اور کارکنوں نے مرکزی وزیر کو اپنے ذاتی وسائل سے کووڈ سے متعلق سامان بھیجنے اور جہاں جہاں ضرورت ہے، آکسیجن پلانٹ لگانے پر شکریہ ادا کیا۔ انہوں نے اپنے حلقہ انتخاب میں کووڈ سہولیات کے لئے اپنے ایم پی فنڈ سے ڈھائی کروڑ روپے مختص کرنے پر بھی ان کا شکریہ ادا کیا۔ ابھی تک ، کووڈ سے متعلق امدادی سامان اور راشن کے 5 ٹرک حلقہ انتخاب کے مختلف علاقوں کے ساتھ ساتھ جموں و کشمیر کے دیگر حصوں میں بھیجے گئے ہیں۔
وزیر موصوف نے تمام شراکت داروں کو مزید بتایا کہ ان کے حلقہ انتخاب کے گاؤں میں کووڈ – 19 وبائی امراض کے پھیلاؤ کے خطرے کے پیش نظر ، 'ٹیلی-مشاورت' کی سہولیات قائم کی جارہی ہیں اور اس سے ضلعی اسپتالوں میں مریضوں کے اندھا دھند ریفرل سسٹم کا بوجھ کم ہوگا۔
ڈاکٹر جتیندر سنگھ نے بتایا کہ مرکز کے زیر انتظام ریاست میں دستیاب اعدادوشمار کے مطابق 45 سال سے زیادہ عمر کے لوگوں کے لئے تقریبا 67 سے 70 فیصد ٹیکہ کاری مکمل ہو گئی ہے ، جو قومی اوسط سے کہیں زیادہ ہے۔ انہوں نے کہا کہ یہ ایک حوصلہ افزا اشارہ ہے کہ پوری مرکزی ریاست میں لوگ کے علاقوں میں لوگ بغیر کسی ہچکچاہٹ کے ٹیکے لگانے کے لئے آگےآرہے ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-4990
(Visitor Counter : 122
سائنس اور ٹیکنالوجی کی وزارت
محققین نے یوگا آسنوں کی کارکردگی کی درستی کی پیمائش کے لیے ریاضیاتی پیمانے تیار کیے
دہلی، 22 جون 2021 : محققین نے ایک نیا طریقہ وضع کیا ہے جس میں یوگا آسنوں کی کارکردگی کی درستی کی پیمائش کے لیے ریاضیاتی پیمانوں کا استعمال کیا جائے گا۔
یہ ریاضیاتی پیمانے الیکٹومیوگرافی  پر مبنی ہیں جو ایک تشخیصی طریقہ کار ہے جو پٹھوں کی صحت کی حالت کا جائزہ لیتا ہے۔ ای ایم جی کارکردگی کی درستی کا اندازہ کرنے میں مدد کرسکتا ہے اور مناسب اصلاحات کے لیے راہ ہم وار کرتا ہے، اس طرح یووگا کرنے والوں کو آسنوں سے زیادہ سے زیادہ فائدہ اٹھانے کے قابل بناسکتا ہے۔
ڈاکٹر ایس این اومکار کی سربراہی اور ڈاکٹر رمیش ڈی وی، ایسوسی ایٹ پروفیسر، رمیا میڈیکل کالج کے ہمراہ کی گئی تحقیق میں یوگا پر بحیثیت علاج توجہ مرکوز کی گئی ہے جس سے مکانی و زمانی اجزا کی اصطلاحات میں پٹھوں کے رویے اور کارکردگی کو سمجھنے کے لیے یوگا بحیثت تھراپی کے طور پر توجہ دی گئی ہے۔ محققین نے طبعی اور جسمانی پیرامیٹرز کا مطالعہ کرنے کے لیے ای ایم جی کا استعمال کیا۔
بھارت سرکار کے شعبہ سائنس اور ٹکنالوجی کے ادارے سائنس اور ٹکنالوجی آف یوگا اینڈ میڈیٹیشن  کی اعانت سے کیے گئے اس مطالعے میں آئی آئی ایس سی بنگلور کی بائیو مکینکس لیب میں 2 سال تیک مرد و خواتین سمیت 21 سے 60 سال کے درمیان عمر والے 60 صحت مند شرکا کا جائزہ لیا گیا۔ تقریباً 110 سیکنڈ کے لیے ڈیٹا اکٹھا کیا گیا اور سبجیکٹ حتمی پوزیشن میں نارمل سانس اور پرسکون دماغ کے ساتھ 20 سیکنڈ تک رہے۔ یہ طریقہ کار مختلف یوگا آسنوں جیسے تریکون آسنا، ورکش آسن، ویربھدرآسن، ویربھدرآسن-2، ویربھدرآسن-3، پارسوکون آسن پر آزمایا گیا۔ کمر درد، کندھے، یا گردن کی چوٹ والے شرکا کو اس مطالعے سے خارج کردیا گیا تھا۔ یہ مطالعہ جریدے 'انٹرنیشنل جرنل آف یوگا' میں شائع ہوا۔
ڈاکٹر اومکار کے مطابق، ریاضیاتی پیمانے یوگا کرنے والوں تقریباً بے نقص طریقے سے انجام دینے میں مدد کر سکتے ہیں۔ یہ مہدوف پٹھوں کی واضح تصویر اور یوگا کرنے والے کو عضلات کی سرگرمیوں کے اور پوسچر کے استحاکم کے بارے میں بھی فراہم کرتے ہیں۔ یوگا کرنے والے اس فیڈبیک سے اپنی کارکردگی کو بہتر بنا سکتے ہیں اور یوگا کرتے وقت پٹھوں کے رابطوں پر ذہن مرکوز رکھ سکتے ہیں۔
اس مطالعہ سے بائیو مکینیکل اور موٹر کنٹرول نقطہ نظر سے یوگا کی میکانیات سمجھنے میں مدد ملتی ہے جو اس ضمن میں مستقبل کی تحقیق کے لیے بنیادی فریم ورک دینے میں کام یاب رہا ہے۔
اشاعت کی تفصیلات:
دیوراجو وی، اشیتا بی آر، کشمیت ایلوا کے، رمیش دیبور وی، ایس این اومکار؛ "یوگا آسن کے دوران پٹھوں کے افعال کا الیکٹرومیوگرافی تجزیہ کرنے کا ریاضیاتی طریقہ'؛ انٹرنیشنل جرنل آف یوگا، جلد 2، شمارہ 3، 3 ستمبر 2019، II۔
امور داخلہ کی وزارت
سمندری طوفان/سیلاب سے متاثرہ ریاستوں کے علاقوں کے لئے مالی امداد
امور داخلہ کے وزیر مملکت جناب نتیہ نند رائے آج لوک سبھا میں ایک سوال کے تحریری جواب میں بتایا کہ زمینی سطح پر متاثرہ لوگوں کو راحت پہنچانے سمیت آفت کے بندوبست کی بنیادی ذمہ داری متعلقہ ریاستی حکومتوں پر عائد ہوتی ہے۔ ریاستی حکومتیں سمندری طوفان اور سیلابوں سمیت قدرتی آفات کے بعد حکومت ہند کےذریعہ منظور شدہ اشیا اور اصولوں کے مطابق ان کے پاس پہلے ہی دستیاب رائے گئے اسٹیٹ ڈیزاسٹر رسپانس فنڈ  سے راحت کے اقدامات کرتی ہیں ’شدید نوعیت‘ کی آفت کے معاملے میں طے شدہ طریقہ کار کے مطابق، نیشنل ڈیزاسٹر رسپانس فنڈ  سے اضافی مالی امداد فراہم کی جاتی ہے، جس میں بین وزارتی مرکزی ٹیم  کے دورے پر منی ایک جائزہ شامل ہوتا ہے۔
مالی سال 2021-22 کے دوران ، یکم اپریل2021 تک متعلقہ ریاست کے ایس ڈی آر ایف کی ابتدائی بقیہ رقم کے 50 فیصد کو ایڈجسٹ کرنے کے بعد، سیلابوں اور سمندری طوفانوں کے لیے این ڈی آر ایف سے جاری کئے گئے فنڈ کی ریاست وار تفصیل درج ذیل ہے: -

|
|
نمبر شمار
|
|
ریاست کا نام
|
|
آفت کا نام
|
|
این ڈی آر ایف سے جاری کی گئی مدد
|
|
1.
|
|
آندھرا پردیش
|
|
سیلاب
|
|
351.43
|
|
2.
|
|
بہار
|
|
سیلاب
|
|
1,038.96
|
|
3.
|
|
گجرات
|
|
سمندری طوفان ’تاؤتے‘
|
|
1,000.00|
|
4.
|
|
جھارکھنڈ
|
|
سمندری طوفان ’یاس‘
|
|
200.00|
|
5.
|
|
کرناٹک
|
|
سیلاب
|
|
1,623.30
|
|
6.
|
|
مدھیہ پردیش
|
|
سیلاب
|
|
600.50
|
|
7.
|
|
مہاراشٹر
|
|
سیلاب
|
|
1,056.39
|
|
8.
|
|
اوڈیشہ
|
|
سمندری طوفان ’یاس‘
|
|
500.00|
|
9.
|
|
سکم
|
|
سیلاب/ لینڈ سلائیڈنگ
|
|
55.23
|
|
10.
|
|
تمل ناڈو
|
|
سیلاب
|
|
566.36
|
|
11.
|
|
مغربی بنگال
|
|
سمندری طوفان ’یاس‘
|
|
300.00|
|
سیلاب
|
|
50.13این ڈیر ایف سے جاری کی گئی پیشگی رقم
۔۔۔۔۔۔۔۔۔۔۔
ش ح۔ا گ ۔ن ا۔
U- 3849
(Visitor Counter : 108
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد 219 کروڑ 62 لاکھ سے تجاوزکرگئی
12سے14سال کی عمر کے بچوں کو 4 کروڑ 12 لاکھ سے زیادہ پہلا ٹیکہ لگایا جاچکا ہے
بھارت میں سردست 18,802مریض زیر علاج ہیں
گذشتہ 24 گھنٹوں میں 1,574 نئے معاملات درج کئے گئے
سردست شفایابی کی شرح 98.77 فیصد ہے
متاثرہ پائے جانے والے مریضوں کی ہفتہ واری شرح 1.11 فیصد ہے
آج صبح 7 بجے تک موصولہ عبوری رپورٹ کے مطابق بھارت میں کووڈ-19سے بچاؤ کے لئے ٹیکہ کاری کی مجموعی تعداد 219کروڑ 62 لاکھ  سے تجاوز کر گئی ہے۔
12سے 14سال کے نوعمرنوجوانوں میں کووڈ-19 ٹیکہ کاری کا آغاز 16 مارچ 2022 سے کیا گیا ہے۔ اس عمر کے بچوں کو اب تک 4 کروڑ 12 لاکھ سے زیادہ  کووڈ -19 سے بچاؤ کا پہلا ٹیکہ لگایا جاچکا ہے۔ اسی طرح، 18 سے 59 سال کی عمر کے افراد کو احتیاطی خوراک کا ٹیکہ لگانے کا آغاز 10 اپریل 2022 سے کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10415403
|
|
دوسری خوراک
|
|
10120632
|
|
احتیاطی خورک
|
|
7074142
|
|
صف اوّل کے کارکنان
|
|
پہلی خوراک
|
|
18437159
|
|
دوسری خوراک
|
|
17720602
|
|
احتیاطی خورک
|
|
13751116
|
|
12 سے 14 سال کی عمر کےنوعمر بچے
|
|
پہلی خوراک
|
|
41245177
|
|
دوسری خوراک
|
|
32380677
|
|
15 سے 18 سال کی عمر کے نوجوان
|
|
پہلی خوراک
|
|
62013310
|
|
دوسری خوراک
|
|
53341499
|
|
18 سے 44 سال کی عمر کے افراد
|
|
پہلی خوراک
|
|
561419168
|
|
دوسری خوراک
|
|
516339707
|
|
احتیاطی خوراک
|
|
100768818
|
|
45 سے 59 سال کی عمر کے افراد
|
|
پہلی خوراک
|
|
204049103
|
|
دوسری خوراک
|
|
197079041
|
|
احتیاطی خوراک
|
|
50787505
|
|
60 سال سے زیادہ عمر کے افراد
|
|
پہلی خوراک
|
|
127681623
|
|
دوسری خوراک
|
|
123221711
|
|
احتیاطی خوراک
|
|
48371945
|
|
احتیاطی خوراک
|
|
22,07,53,526
|
|
میزان
|
|
2,19,62,18,338
سردست ملک بھر میں زیر علاج مریضوں کی تعداد 18,802ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا 0.04 فیصد ہیں ۔
ملک بھر میں شفایابی کی شرح 98.77 فیصد ہوگئی ہے۔ پچھلے 24 گھنٹے میں 2,161 مریض روبہ صحت ہوئے ہیں۔ اس کے ساتھ ہی  اب تک شفایاب ہونے والوں کی مجموعی تعداد 4,41,02,852 ہوگئی ہے۔
گزشتہ 24 گھنٹے کے دورا ن 1,574نئے معاملے درج ہوئے ہیں۔
گذشتہ 24 گھنٹے میں مجموعی طور پر 1,65,901 کووڈ-19 کے نمونوں کی جانچ کی گئی ۔ بھارت میں اب تک مجموعی طور پر 90 کروڑ 07 لاکھ  سے زیادہ نمونوں کی جانچ کی جاچکی ہے۔
ملک بھر میں سردست متاثرپائے جانےوالےافراد کی ہفتہ وار شرح سردست 1.11 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 0.95 فیصد ہے۔
صحت اور خاندانی بہبود کی وزارت
صحت اور خاندانی بہبود کے مرکزی وزیر مملکت پروفیسر ایس پی سنگھ بگھیل نےایمس نئی دہلی میں 68ویں یوم تاسیس کی تقریبات کی صدارت کی
اپنی موجودگی کے 68 سالوں میں، ایمس نے صحیح معنوں میں ملک کے سب سے بڑے ہیلتھ کیئر ادارے کے طور پر اپنے وقار کو برقرار رکھا ہے: پروفیسر ایس پی سنگھ بگھیل
’’ہندوستان احتیاطی دیکھ بھال پر زور دینے کے ساتھ کلی صحت کی دیکھ بھال کو فروغ دے رہا ہے‘‘
’’اپنی موجودگی کے 68 سالوں میں،ایمس نے واقعی ملک کے سب سے بڑے صحت کی دیکھ بھال کے ادارے کے طور پر اپنے وقار کو برقرار رکھا ہے۔آج ہندوستان کے گاؤں کے بچے بھی ایمس کے نام سے واقف ہیں ‘‘۔یہ بات صحت اور خاندانی بہبود کے مرکزی وزیر مملکت پروفیسر ایس پی سنگھ بگھیل نے ممبر ، نیتی آیوگ ڈاکٹر وی کے پال کی موجودگی میں آج یہاں آل انڈیا انسٹی ٹیوٹ آف میڈیکل سائنسز، نئی دہلی کے 68ویں یوم تاسیس کی تقریبات کی صدارت کرتے ہوئے کہی۔
پروفیسر بگھیل نے اس بات پر خوشی کا اظہار کیا کہ وزارت تعلیم،حکومت ہند کے ذریعہ جاری کردہ نیشنل انسٹی ٹیوٹ رینکنگ فریم ورک  کے مطابق ایمس نئی دہلی کو مسلسل چھٹے سال طبی اداروں میں پہلے نمبر پر رکھا گیا ہے۔ انہوں نے کہا کہ ایمس آج پہلے ہی ایک برانڈ بن چکا ہے جس کو پورے ملک میں ایک باوقار ادارہ سمجھا جاتا ہے۔انہوں نے ایمس کے عہدیداروں کی اس بات کے لئےحوصلہ افزائی کی کہ وہ اس امیج کو برقرار رکھیں اور ایمس کے برانڈ کو مزید بلندیوں تک لے جائیں۔
مرکزی وزیر صحت نے کہا کہ اعلیٰ تربیت یافتہ انسانی وسائل کی وجہ سے آج ہندوستان کا صحت کی دیکھ بھال میں کسی بھی ترقی یافتہ ملک سے موازنہ کیا جا سکتا ہے۔ انہوں نے کہا کہ ترقی یافتہ ممالک میں بھی ہندوستانی ڈاکٹروں کی تعداد بہت زیادہ ہے جبکہ یہ ملک پہلے ہی اپنی ویکسین تیار کرنے کی صلاحیتوں،اپنی فارما صنعتوں اور میڈٹیک سیکٹر میں اپنی اختراعات کے لیے شہرت حاصل کرچکا ہے ۔انہوں نے یہ بھی کہا کہ وزیر اعظم جناب نریندر مودی کی قیادت میں ہندوستان احتیاطی نگہداشت پر زور دیتے ہوئے کلی صحت کی دیکھ بھال کو فروغ دے رہا ہے۔
پروفیسر ایس پی سنگھ بگھیل نے ایمس میں ’’ایمس: ہندوستان کی ہیلتھ کیئر سیکیورٹی کی قیادت‘‘ کے موضوع پر منعقدہ نمائش بھی دیکھی اور طلبہ کو ان کی کامیابیوں اور تعاون کے لئےانعامات سے نوازا۔ انہوں نے ایمس کے طلباء کو سخت محنت کرنے کی ترغیب دی اور ان سے اپیل کی کہ وہ اپنی ذمہ داریوں کو ہمیشہ یاد رکھیں۔
ڈاکٹر وی کے پال نے اس موقع پر ڈائمنڈ جوبلی تقریر کی۔ انہوں نے ہندوستان کے کووڈ-19 ویکسی نیشن کے سفر کا ذکر کیااور اس کو انہوں نے ’’آتم نربھربھارت‘‘ اور’’آتماوشواس‘‘ کی ایک کہانی قرار دیا۔انہوں نے بڑے پیمانے پرٹیکنالوجی کی منتقلی کے تحت دیسی ویکسین اور غیر ملکی ویکسین دونوں تیار کرنے میں ہندوستان کی کامیابی پر روشنی ڈالی ۔
ڈاکٹر پال نے ہندوستان کی بہت بڑی کووڈ-19 ویکسی نیشن حکمت عملی کے بارے میں بتایا، جس میں انتظامیہ، لاجسٹکس، مواصلاتی حکمت عملی اور عمل درآمدکاسفر شامل ہے۔انہوں نے بتایا کہ ہندوستان میں 98 فیصد ویکسین ہندوستان کے صحت عامہ کے نظام کے ذریعہ مفت فراہم کی گئی ہے۔
ڈاکٹر پال نے آنے والے سالوں میں ہندوستان کے فارما، میڈیکل اور میڈٹیک کے شعبوں میں ہندوستان کے مسابقتی فائدہ کو یقینی بنانے کے لیے ان شعبوں کو فروغ دینے کی ضرورت پر روشنی ڈالی۔
اس موقع پر ایمس نئی دہلی کے ڈائرکٹر پروفیسر ایم سرینواس، ایمس نئی دہلی کے ڈین پروفیسر مینو باجپئی اور ایمس نئی دہلی کے رجسٹرار پروفیسر گرجا پرساد رتھ موجود تھے۔